**Hajdúszoboszló Város Önkormányzata Képviselő-testületének**

**17/2021. (VI. 17.) önkormányzati rendelete**

**a 14/2016. (V. 26.) önkormányzati rendeletével jóváhagyott Helyi Építési Szabályzat módosításáról**

Hajdúszoboszló város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 9/B. § (2) bekezdés b) pontjában és a 62. §. (6) bekezdésének 6. pontjában kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6. § (1) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 28. § (1) bekezdésében és a 42. § (4) meghatározott feladatkörében eljáró:

* Hajdú-Bihar Megyei Kormányhivatal Állami Főépítészi Iroda
* Hajdú-Bihar Megyei Kormányhivatal Hivatal Környezetvédelmi és Természetvédelmi Főosztály
* Hortobágyi Nemzeti Park Igazgatóság
* Hajdú-Bihar Megyei Katasztrófavédelmi Igazgatóság Igazgatóhelyettesi Szervezet Katasztrófavédelmi Hatósági Szolgálat (Területi Vízvédelmi Hatóság)
* Hajdú-Bihar Megyei Katasztrófavédelmi Igazgatóság Igazgatóhelyettesi Szervezet Katasztrófavédelmi Hatósági Szolgálat (Területi Vízügyi Hatóság)
* Országos Vízügyi Főigazgatóság
* Tiszántúli Vízügyi Igazgatóság
* Hajdú-Bihar Megyei Katasztrófavédelmi Igazgatóság
* Hajdú-Bihar Megyei Kormányhivatal Népegészségügyi Főosztály
* Budapest Főváros Kormányhivatala Közlekedési Főosztály Útügyi Osztály
* Innovációs és Technológiai Minisztérium közlekedésért felelős helyettes államtitkár
* Innovációs és Technológiai Minisztérium Légügyi Szakterület
* Hajdú-Bihar Megyei Kormányhivatal Közlekedési és Fogyasztóvédelmi Főosztály Útügyi Osztály
* Miniszterelnökség Örökségvédelmi Ügyekért Felelős Helyettes Államtitkárság
* Hajdú-Bihar Megyei Kormányhivatal Építésügyi és Örökségvédelmi Főosztály
* Hajdú-Bihar Megyei Kormányhivatal Élelmiszerlánc-biztonsági és Földhivatali Főosztály Földhivatali Osztály
* Hajdú-Bihar Megyei Kormányhivatal Agrárügyi Főosztály
* Honvédelmi Minisztérium Hatósági Főosztály (honvédelemért felelős miniszter)
* Hajdú-Bihar Megyei Rendőr-főkapitányság
* Borsod-Abaúj-Zemplén Megyei Kormányhivatal Hatósági Főosztály Bányászati Osztály
* Nemzeti Média- és Hírközlési Hatóság Hivatala
* Budapest Főváros Kormányhivatala Népegészségügyi Főosztály Közegészségügyi Osztály

valamint

a Korm. rendelet 42. § (4) szerint előírt érintett területi, települési önkormányzatok megkereséséhez biztosított véleményezési jogkörében eljáró:

* Hajdú-Bihar Megye Önkormányzat Hivatala
* Nagyhegyes község önkormányzata
* Ebes község önkormányzata
* Hajdúszovát község önkormányzata
* Kaba város önkormányzata
* Nádudvar város önkormányzata

továbbá

a Korm. rendelet 29. § a) pontjában a partnerségi egyeztetésben meghatározottak szerint a partnerségi egyeztetés szereplői véleményének kikérésével,

és

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 42. § (6) bek. meghatározott feladatkörében az állami főépítészi hatáskörben eljáró Hajdú-Bihar Megyei Kormányhivatal záró szakmai véleményének kikérésével a következőket rendeli el:

**1. §**

A Hajdúszoboszló Város helyi építési szabályzatáról és szabályozási tervéről szóló 14/2016. (V. 26.) önkormányzati rendelet (a továbbiakban: HÉSZ) 2. mellékletének (Belterület szabályozási tervének) M5/B-jelű területegységre vonatkozó szabályozása e rendelet 1. melléklete szerint módosul.

**2. §**

**Hész 2.§ (3)** A szabályozat mellékleteit képező tervlapok közül a 2020. évi M5/B –jelű módosítással érintett „Sz-2”-jelű (Belterületi) szabályozási tervlap jelölése Sz-2/m5 jelölésre változik. A jóváhagyást követően a tervlapon átvezetésre (egybeszerkesztésre) kerülnek a jelen rendelet megalkotásával együtt elfogadott, SZ-2/M5b- jelű szabályozási terv területegységre vonatkozó módosításai. Ezt követően a módosítással érintett területegységek szabályozási tervlapja önállóan már nem használható.

Fentiek alapján a Hész. 2.§ (3) pontja helyére az alábbi lép:

 *(3) A HÉSZ*

1. *1. melléklete az Sz-1a/m5 Külterület szabályozási terv M= 1:20 000 szabályozási tervlap;*
2. *2. melléklete az Sz-2/m5 Belterület szabályozási terv M= 1: 4 000 szabályozási tervlap;*
3. *3. melléklete az „Építési övezetek előírásai” 1-5 táblázat*
4. *4. melléklete az „Országos és térségi övezetek lehatárolása” A/3 méretű tervlap*

**3. §**

**Hész 32/A.§** A rendelet kiegészül az alábbi, „Gá-1”- jelű általános gazdasági építési övezetre vonatkozó új szakasszal.

**32/A. Általános (Gazdasági) területek**

**38/A. §**

1. Az általános gazdasági terület környezetre jelentős hatást nem gyakorló ipari és gazdasági tevékenységi célú, továbbá kereskedelmi, szolgáltató és raktár rendeltetésű építmények elhelyezésére szolgál.

**Gá-1** (Általános gazdasági terület)

1. Az általános gazdasági területen lakó rendeltetés nem helyezhető el.
2. A „Gá-1”-jelű (általános gazdasági) övezeten belül, szabályozási terven kijelölt, szomszédos terület védelmét szolgáló, gazdasági építési övezeten belüli védőzóna területére vonatkozó előírások:
	1. az egyébként elhelyezhető építmények közül, irodai- adminisztrációs, szociális, vagy raktározási- tárolási célú épületek, parkolóhelyek, gépjárműtároló, továbbá a szomszédos lakóterületet nem zavaró hatású a szomszédos „Gksz-2” építési övezetben is megengedett, gazdasági tevékenységet szolgáló építmények helyezhető el.
	2. A védelmi cél miatti korlátozott használatú területrész legalább 50%-át zöldterületként kell kialakítani, ami a telek előírt zöldfelület arányába is beszámítható.
3. Az övezet építési telkeinek legnagyobb beépítettségét, az építhető homlokzatmagasság mértékét, valamint a telkek kialakítása, rendezése során kialakítható telek legkisebb területét a HÉSZ 3. mellékletének 3. táblázata tartalmazza.
4. Az előkert mérete 10 méter, ami csak az építési hely utca felöli méretét (előkertet) jelöli ki, de ez kötelező építési vonalat nem jelent, mert az épületet e vonal mögött, az utcavonaltól számítva, tetszőleges távolságra el lehet helyezni.

**4. §**

**Hész 3. melléklet 3. táblázat:** A Hész „Építési övezetek beépítésének előírásai” c. 3. mellékletének „gazdasági övezetek beépítésének előírásai” c. 3. táblázata helyébe, e rendelet 2. melléklete lép.

**5. §**

Ez a rendelet a jóváhagyását követő napon lép hatályba.

***Czeglédi Gyula                                                          Dr. Korpos Szabolcs***

***polgármester                                                                       jegyző***